ഞാൻ നിങ്ങളെ വിശ്വസിച്ചുപോയി.
നിങ്ങളീ ചെയ്തതുണ്ടല്ലോ, ദിഗ്‌വിജയ്.
ഞാനൊരിക്കലും ഇതിനുള്ള അധികാരം നിങ്ങൾക്ക് തന്നിരുന്നില്ല.
നിങ്ങളെനിക്ക് അധികാരം തരണമെന്നില്ല.
അതെന്നും എൻ്റെയായിരുന്നു.
അല്ല.
നിങ്ങൾക്ക് ഈ കൃതികൾക്കുമേൽ ഒരധികാരവും ഉണ്ടായിരുന്നില്ല.
പണ്ഡിറ്റ്‌ജി ഈ പുസ്തകം നൽകിയത് രാധേയ്ക്കാണ്.
പണ്ഡിറ്റ്‌ജി പല തെറ്റുകളും ചെയ്തിട്ടുണ്ട്.
നിങ്ങളെക്കാളുപരി അത് മറ്റാർക്കറിയാം?
ദിഗ്‌വിജയ്.
മോഹിനി, അയാൾ പറഞ്ഞത് ശരിയാണ്.
ഞാനെന്നും അദ്ദേഹത്തിൻ്റെ തെറ്റുകളേ ശ്രദ്ധിച്ചിട്ടുള്ളൂ.
ഞാനദ്ദേഹത്തെ വെറുത്തുകൊണ്ടിരുന്നു.
പക്ഷേ എന്നിട്ട് എനിക്കെന്തു കിട്ടി?
നിരാശ മാത്രം.
നിരാശ എന്നെ ഒരിക്കലും സമാധാനമായി ജീവിക്കാൻ സമ്മതിച്ചില്ല,
അദ്ദേഹത്തിൻ്റെ ശരിയായ തീരുമാനങ്ങളിൽ ശ്രദ്ധിക്കാനും കഴിഞ്ഞില്ല.
നിങ്ങളെ അനന്തരാവകാശി ആക്കാതിരുന്നത് പോലുള്ളവ.
അനന്തരാവകാശിയുടെ കടമ നേരാംവിധം നിറവേറ്റാൻ രാധേയ്ക്ക് അറിയാമായിരുന്നെങ്കിൽ
അവൻ നമ്മുടെ പാരമ്പര്യം നേരായ വിധത്തിൽ കാത്തുസൂക്ഷിച്ചേനെ.
ഞാൻ സ്വയം നിങ്ങളുടെ അടുത്തേക്ക് വന്നതാണ്.
പക്ഷേ നിങ്ങളൊക്കെ ഈ കുട്ടിക്കളിയുടെ ഭാഗമായി.
ആരെങ്കിലുമൊക്കെ വലിയവരെപ്പോലെ പെരുമാറണമായിരുന്നു.
നിങ്ങൾ വലിയ ആളാണ് ദിഗ്‌വിജയ്,
പക്ഷേ അത് നിങ്ങളുടെ വീട്ടിൽ. ഈ കുടുംബത്തിലല്ല.
ഇങ്ങനെ ചെയ്യുന്നതിലൂടെ നിങ്ങൾക്ക് സ്വയം വിജയിച്ച പോലെ തോന്നുന്നുണ്ടെങ്കിൽ,
പോയി ആഘോഷിച്ചോളൂ.
പക്ഷേ നിങ്ങളുടെ കൂടെ മറ്റാരും ആഘോഷിക്കില്ല,
ഇപ്പോഴും, പിന്നൊരിക്കലും.
സർ, പത്രക്കാർ കാത്തുനിൽക്കുന്നു.
പത്രക്കാർ, സർ. അവർ കാത്തുനിൽക്കുകയാണ്.
ഞാൻ ചെയ്തത് വലിയ അപരാധമാണ്.
ദയവായി എന്നോട് ക്ഷമിക്കണേ.
മോഹിനീ.
ഇങ്ങനെ ചെയ്യല്ലേ.
ഞാനും എത്രയധികം തെറ്റുകൾ ചെയ്തിരിക്കുന്നു.
താൻ അതൊന്നും മനസ്സിൽപ്പോലും വച്ചിട്ടില്ല.
നമുക്ക് എന്തെങ്കിലും ചെയ്യാം.
എല്ലാം ശരിയാവും.
ബന്ദിഷ് ബാൻഡിറ്റ്സ്
ഞാൻ വീണ്ടും രാധേയുമായി ഒത്തുചേർന്നു, അത് തന്നോട് കാട്ടിയ അനീതിയാണ്.
സെമി ഫൈനലിൽ, ഞാൻ എന്നെത്തന്നെ ഉയർത്തി കാണിച്ചു, അത് ബാൻഡിനോട് കാട്ടിയ അനീതിയാണ്.
അയാൻ, ഞാൻ പോവുന്നതാണ് നല്ലത്.
താങ്കൾ വിളിക്കാൻ ശ്രമിക്കുന്ന നമ്പർ…
എന്തിനാ പിന്നെയും പിന്നെയും വിളിക്കുന്നത്?
ഞങ്ങൾക്ക് ഒന്നൂടെ വ്യക്തമായി പറഞ്ഞുതാ അയാൻ.
പറഞ്ഞില്ലേ! സ്വയം ഒരു ഭാരമായി കാണുന്നതിനാൽ അവൾ ഓടിപ്പോയി.
ഞങ്ങൾക്കാ കത്തെങ്കിലും കാണിച്ചുതാ.
അറിയേണ്ട കാര്യങ്ങൾ ഞാൻ പറഞ്ഞുതന്നല്ലോ.
ഗയ്സ്, സാരമില്ല. അടുത്തത് എന്തുചെയ്യാമെന്ന് ആലോചിക്കാം.
-തമന്ന പോയി… -നിൽക്ക്. പരിഭ്രമിക്കേണ്ട കാര്യമില്ല.
അവൾക്ക് അൽപനേരം ഒറ്റയ്ക്കിരുന്നാൽ മതിയായിരിക്കും. നാളെ ഇങ്ങു വരുമായിരിക്കും.
നന്ദിനി മാമിനോട് ഇപ്പോഴേ പറയണ്ടതില്ല. ഇന്നുരാത്രി ഇങ്ങനെ പോകട്ടെ.
-നാളെ വീണ്ടും കൂടിയിട്ട് പ്ലാൻ ചെയ്യാം. -പ്ലാൻ ഒക്കെ സെറ്റ് ആണ്.
അവൾ തന്നെ പറഞ്ഞതുവച്ച് അവളെപ്പോഴും ശ്രദ്ധ അവളിലേക്ക് തിരിക്കും, അല്ലേ?
ഈ ബാൻഡ് അവളെക്കാൾ വലുതാണ്‌. അപ്പൊ അവൾ പോയി തുലയട്ടെ.
തമന്ന ഇല്ലാത്ത ആ ബാൻഡ് ധോണി ഇല്ലാത്ത ഇന്ത്യൻ ടീം പോലെ തോന്നുന്നു.
ഇതിനെല്ലാം കാരണക്കാരൻ ഞാനാണ്.
-ഞാനവരോട് സംസാരിക്കുകയെങ്കിലും വേണം. -ഹേയ്.
ഇതെങ്ങനെ നിൻ്റെ കുറ്റമാകും? ഇതൊരു മത്സരമാണ്.
അവൾ സ്വന്തം സ്വപ്‌നങ്ങൾ ഉപേക്ഷിക്കാനുള്ള കാരണക്കാരനാകാൻ എനിക്ക് വയ്യ കബീർ.
ശരി. എങ്കിൽ ഒരു കാര്യം ചെയ്യ്‌. അവളുടെ അടുത്തുചെന്ന്
ഫൈനലിൽ തോൽക്കാം എന്നു പറ. ട്രോഫി അവൾ എടുത്തോട്ടെ.
നമുക്ക് ഭാഗമായതിനുള്ള ട്രോഫി വാങ്ങി ആശ തീർക്കാം.
-അതത്ര എളുപ്പമല്ല. -ചുമ്മാ ഹീറോ കളിക്കല്ലേ.
അവളുടെ ലൈഫിലെ വില്ലനാ നീയെന്ന് സമ്മതിച്ചേക്ക്.
നീ അമരീഷ് പുരി ആണ്, ഷാരൂഖ് ഖാൻ അല്ല.
നന്മമരം കളിക്കാൻ നിന്നിട്ട് നീ മൊത്തത്തിൽ കുളമാക്കും.
എല്ലാ തവണയും ജയിക്കാൻ മാത്രം നോക്കല്ലേ. ചിലപ്പോളെങ്കിലും വെറുതേ വിടുന്നതും നല്ലതാ.
മനസ്സിലായോ? വാ.
പേടിക്കേണ്ട.
നമുക്കറിയാം എന്താ ചെയ്യേണ്ടതെന്ന്. അവർക്കത് ഒരുവട്ടം കാണിച്ചുകൊടുക്കാം.
എന്നിട്ട് എന്തു പറയുന്നെന്നു നോക്കാം. ഓക്കേ?
കൂലങ്കഷമായ ചർച്ചയാണല്ലോ. എന്തെങ്കിലും ശരിയാക്കിയെടുത്തോ?
-ഹായ് മാം. -ഹായ്.
-ഹായ്.
സത്യത്തിൽ ഞാനോർക്കുകയായിരുന്നു ഞങ്ങളുടെയൊക്കെ വേരുകൾ വ്യത്യസ്തമാണ്.
അതിനാൽ, എന്തുകൊണ്ട് നമുക്കൊരു മാഷപ്പ് നോക്കിക്കൂടാ?
റോക്ക്, ജാസ്, തുടങ്ങി ഞങ്ങളുടെ ഇഷ്ടപ്പെട്ട ജോണറുകളുടെ ലിസ്റ്റ് എടുത്ത്,
-കമ്പോസ് ചെയ്യാൻ നോക്കാം… -തമന്ന എവിടെ?
-മാം, തമന്ന ബാൻഡ് വിട്ടു പോയി. -എന്ത്?
എനിക്ക് തോന്നുന്നത് രാധേയോട് തോറ്റപ്പോൾ…
ബാൻഡ് വിട്ടെന്നോ? എന്താ പറഞ്ഞുവരുന്നത്?
-അവൾ ശരിക്കും എന്താ പറഞ്ഞത്? -ഇത്ര മാത്രം.
ബാൻഡും മത്സരവും വിട്ട് വീട്ടിലേക്ക് പോകുവാണെന്ന്.
ടീം തന്നെ അപൂർണ്ണമാകുമ്പോൾ എങ്ങനെ ഫിനാലെയ്ക്കുള്ള ഐഡിയ പറയാനാകും?
ബാക്കി എല്ലാവരും ഉണ്ടല്ലോ. ഞങ്ങൾ ഇത് നോക്കിക്കോളാം.
അല്ലേ? നമുക്ക് തുടങ്ങാം.
ആരും ഇത് കാര്യമായി എടുക്കുന്നില്ലേ?
ഷീല! അവളെ വിളിക്ക്!
അവളോട്‌ തിരിച്ചുവരാൻ പറ! നമുക്കിത് ഒരുമിച്ചിരുന്ന് പരിഹരിക്കാം.
ഇനി തമന്നയെ വിളിക്കേണ്ടെന്നു ഞങ്ങൾ തീരുമാനിച്ചുകഴിഞ്ഞു മാം.
"ഞങ്ങൾ" എന്നാൽ നീ തീരുമാനിച്ചു എന്ന്.
മാം, നിങ്ങൾ ഞങ്ങളുടെ മെൻ്റർ ആണ്,
പക്ഷേ ഒരു അംഗം ബാൻഡിൽ ചേർന്നുപോകുന്നില്ലെങ്കിൽ,
അത് ബാക്കിയുള്ളവരുടെയും മനോധൈര്യം കുറയ്ക്കില്ലേ?
ഈഗോ കാരണം ഒരംഗം ബാക്കിയുള്ളവരെ വിട്ടു പോവുകയാണെങ്കിൽ,
അത് മനോധൈര്യം കുറയ്ക്കില്ലേ?
ബാൻഡിലെ എല്ലാവരും ഒരുമിച്ചില്ലേൽ പിന്നെ വിജയിച്ചിട്ട് എന്തിനാ?
വിജയം എനിക്ക് പ്രധാനമാണ്.
നിങ്ങടെ ജീവിതം മറ്റൊരു താരത്തിലായതിന്ന് സോറി, പക്ഷേ എല്ലാവരും അങ്ങനെ ആവണമെന്നില്ല.
അയാൻ!
അവൻ പറയട്ടെ.
എൻ്റെ ജീവിതം എങ്ങനെയാ വ്യത്യസ്തമാകുന്നത്?
മാം, നിങ്ങൾ യഥാർത്ഥ ലോകത്തേക്ക് ഒരിക്കലുമിറങ്ങിച്ചെന്നിട്ടില്ല.
ഗൃഹാതുരത്വത്തിൻ്റെ പേരിൽ നിങ്ങൾ സ്കൂളിൽത്തന്നെ നിന്നു, അദ്ദേഹമാണെങ്കിലോ…
ആര്?
നിങ്ങളുടെ എക്സ്പീരിയൻസ് കൊണ്ട് ഇവിടെ കാര്യമില്ല മാം.
ആരാണെന്ന് പറ അയാൻ?
ഇംറോസ് തൻ്റെ ഭൂതകാലം വിട്ടുകളഞ്ഞില്ലേ?
നിങ്ങൾ ബാൻഡ് ഇല്ലാതാക്കിയപ്പോൾ!
ഇപ്പോൾ അദ്ദേഹം ആരാണെന്ന് നോക്കൂ.
ഈ മത്സരത്തിൽ വിജയിക്കണമെങ്കിൽ നമ്മളും അങ്ങനെ ചെയ്യണം.
ശരി.
നടക്കട്ടെ.
മാം! ശരിക്കും സോറി. ഞങ്ങളാരും അങ്ങനെ കരുതുന്നില്ല.
അയാൻ്റെ മനസ്സ് തകർന്നിരിക്കുകയാണ്, അതിനാൽ…
ഞാനിത് ആദ്യമായൊന്നുമല്ല കേൾക്കുന്നത്.
ഇതൊക്കെ കേട്ട് എനിക്ക് ശീലമായി.
ഈ കൃതികൾ ഞങ്ങളുടെ ആണെന്ന് എന്താ മനസ്സിലാക്കാത്തത്.
ഇവ ഞങ്ങളുടെ കുടുംബത്തിൻ്റെയാണ്. എൻ്റെ അച്ഛനാണ് ഇവ കമ്പോസ് ചെയ്തത്.
ആയിരിക്കാം, പക്ഷേ ഇപ്പോൾ കോപ്പിറൈറ്റ് ദിഗ്‌വിജയുടെ പക്കലാണ്.
മത്സരത്തിൻ്റെ നിബന്ധനകൾ വ്യക്തമാണ്.
ഫിനാലെയ്ക്ക് ഒറിജിനൽ ആയ, പുറത്തിറങ്ങാത്ത ഒരു ഗാനമാണ് വേണ്ടത്.
ബ്രോ, ശാസ്ത്രീയസംഗീതത്തിന് അത് ബാധകമല്ല.
ദിഗ്‌വിജയ് പുറത്തിറക്കിയ ഗാനം,
റാത്തോഡുകളുടെയാണ്.
അത് അയാൾക്ക് കോപ്പിറൈറ്റ് ചെയ്യാൻ പറ്റില്ല!
ഞാൻ ശാസ്ത്രീയസംഗീത വിദഗ്ധനോ വക്കീലോ ഒന്നുമല്ല.
പതിനഞ്ചു ദിവസം ബാക്കിയുണ്ട്.
പുതിയൊരു പാട്ടുണ്ടാക്കാൻ അത്രയും ദിവസം പോരേ?
ഇതാകെ കുഴഞ്ഞിരിക്കുകയാണ്.
രാധേ, ആ സമാഹാരത്തിൽനിന്നെടുത്ത അപൂർണ്ണമായ കൃതിയാണോ ഇത്?
-അതെ. -ദിഗ്‌വിജയ് ഇത് ഉപയോഗിച്ചിട്ടില്ല.
അപ്പോൾ, ആദ്യ രാഗത്തിനായി ഉപയോഗിക്കാവുന്ന ഓപ്ഷനുകൾ ഇവയാണ്,
രണ്ടാമത്തേതിന് ഇവയും.
-രണ്ടും കൂടി… -മോളേ.
ഇത് പോപ്പ് മ്യൂസിക്‌ അല്ല. ഇവിടെ കണക്കൊന്നും ഫലിക്കില്ല.
ഇത് ശാസ്ത്രീയസംഗീതമാണ്.
അനന്യ, ക്ഷമിക്കൂ.
തൻ്റെ ഉദ്ദേശ്യം നല്ലതാണ്,
പക്ഷേ ഇതിലൊന്നും ഇനി കാര്യമില്ല. എല്ലാം അവസാനിച്ചു.
അവസാനിച്ചോ?
ഇതെന്തു കോപ്പ്? തനിക്കിതൊക്കെ വെറും തമാശയാണോ?
ഇത് ഫൈനൽസ് ആണെടോ! നാം എന്തെങ്കിലും പാടിയേ പറ്റൂ.
ഹാപ്പി ബർത്ത്ഡേ പാട്,
ട്വിങ്കിൾ ട്വിങ്കിൾ, രാധേ ഹാഡ് എ ലിറ്റിൽ ലാംബ്, ഭക്തിഗാനം, അങ്ങനെ എന്തേലും പാട്!
പണ്ഡിറ്റ്‌ജിയുടെ കൃതി പാടുന്നതിലാണ് കാര്യം.
നിങ്ങൾക്ക് എന്തേലും അറിവുണ്ടായിരിക്കില്ലേ, പണ്ഡിറ്റ്‌ജി അദ്ദേഹത്തിൻ്റെ കൃതികൾ
എങ്ങനെയാ സൃഷ്ടിച്ചിരുന്നത് എന്നതിനെക്കുറിച്ച്?
പൂർത്തിയാക്കിയ ശേഷമേ അദ്ദേഹമത് ഞങ്ങളെ പഠിപ്പിച്ചിരുന്നുള്ളൂ.
കൃതികൾ രചിക്കുമ്പോൾ ഒറ്റയ്ക്കിരിക്കാൻ ആയിരുന്നു അദ്ദേഹത്തിനിഷ്ടം, രാധേ.
അത് പൂർത്തിയാക്കിയ ശേഷമേ അദ്ദേഹം തിരിച്ചുവന്നിരുന്നുള്ളൂ.
അദ്ദേഹം ഒന്നും പറഞ്ഞിരുന്നതുമില്ല, ഞങ്ങൾ ചോദിക്കാനും ധെെര്യപ്പെട്ടില്ല.
ഞാൻ അദ്ദേഹത്തിനു വേണ്ടി ബസ് ടിക്കറ്റ് വാങ്ങാറുണ്ടായിരുന്നു.
ബിക്കാനീറിലേക്ക്.
പക്ഷേ അവിടന്ന് എങ്ങോട്ടാ പോയിരുന്നതെന്ന് അറിയില്ല.
പഴയ ക്ഷേത്രം, തെക്കേ ബിക്കാനീർ.
എന്ത്?
പണ്ഡിറ്റ്‌ജി അദ്ദേഹത്തിൻ്റെ എല്ലാ രഹസ്യങ്ങളും എന്നോട് പറഞ്ഞിരുന്നു.
ഞങ്ങളുടെ ബന്ധം വളരെ ആഴമുള്ളതായിരുന്നു.
എല്ലാം ആ പുസ്തകത്തിൽ ഉണ്ടെടോ!
ഈ പ്രശ്നങ്ങളൊക്കെ തുടങ്ങിവച്ച ആ പുസ്തകം ആരും വായിച്ചില്ലേ?
-മൻഡരേക്കറിൻ്റെ പുസ്തകമോ? -അതുതന്നെ!
അത് വായിച്ചുനോക്കൂ! അതിൽ അദ്ദേഹത്തെപ്പറ്റി ഒരുപാട് വിവരങ്ങളുണ്ട്!
വളരെ രസകരമായത്.
ക്ഷമിക്കണം.
മൻഡരേക്കർ ബിക്കാനീറിലെ ഒരാളുടെ പേര് പോലും അതിൽ പറഞ്ഞിട്ടുണ്ട്.
ബസന്തി.
-ബോബ്… -മാർലി.
-ബോബ് മാർലി അല്ലെടോ. -അദ്ദേഹത്തിൻ്റെ പേരാണ് ഭൈരവ് സിംഗ്.
അദ്ദേഹത്തിൻ്റെ അച്ഛൻ വ്യാസ് ജിയുടെ തബലക്കാരനായിരുന്നു.
ഭൈരവ് സിംഗ് പണ്ഡിറ്റ്‌ജിയുടെയും.
അവർ കുട്ടിക്കാലം മുതലേ ഫ്രണ്ട്സായിരുന്നു.
പണ്ഡിറ്റ്‌ജി വേറൊരു പാരമ്പര്യത്തിന് തുടക്കമിട്ടെങ്കിലും, സൗഹൃദം നിലനിന്നു
ബിക്കാനീർ
ഭൈരവ് സിംഗ് ഇപ്പോഴും ബിക്കാനീറിൽ ഒറ്റയ്ക്ക് തബല വായിക്കാറുണ്ട്.
പണ്ഡിറ്റ്‌ജിയെപ്പറ്റി ചോദിച്ചപ്പോൾ അദ്ദേഹം അധികമൊന്നും പറഞ്ഞില്ല.
അദ്ദേഹത്തിൻ്റെ കൊച്ചുമോൻ എന്ന രീതിയിൽ ഒന്നു ചെന്നുനോക്കൂ.
ഒരുപക്ഷേ അദ്ദേഹം നിങ്ങളോട് സംസാരിച്ചേക്കും.
ഭൈരവ് മാമാ?
നമസ്കാരം, സിംഗ് സർ.
രാധേ മോഹനെ അറിയാതെ അദ്ദേഹത്തിൻ്റെ സംഗീതത്തെ നിങ്ങൾ എങ്ങനെ അറിയും?
-ഞങ്ങളുടെ ഗുരു പണ്ഡിറ്റ്‌ജിയാ, ഭൈരവ് ജി. -പണ്ഡിറ്റ്‌ജിയെ അറിയുമായിരിക്കും,
രാധേ മോഹന്റെ കാര്യമാണ് ഞാൻ പറയുന്നത്.
സംഗീതവുമായുള്ള അദ്ദേഹത്തിൻ്റെ ബന്ധം പണ്ഡിറ്റ്‌ ആകുന്നതിനും മുൻപുള്ളതാണ്.
എങ്കിൽ പറഞ്ഞുതരൂ. അദ്ദേഹത്തിൻ്റെ ജീവിതത്തെപ്പറ്റി അറിയാൻ ആഗ്രഹമുണ്ട്.
ഇല്ല മോനേ, നിനക്ക് രാഗത്തിൻ്റെ പിറകിലെ വിദ്യ അറിയാനേ ആഗ്രഹമുള്ളൂ.
-അങ്ങനെയല്ല. -അങ്ങനെയാണ്.
അല്ലെങ്കിൽ എന്തുകൊണ്ട് മുമ്പേ ഇവിടെ വന്നില്ല?
ടിവിയിലെ ഒരു മത്സരം ജയിക്കാൻ വേണ്ടി മാത്രമാണ് നിങ്ങളിവിടെ വന്നത്.
എന്തായാലും, ആ രാഗം പൂർത്തിയാക്കാൻ രാധേ മോഹൻ നിങ്ങളെ പഠിപ്പിച്ചില്ലെങ്കിൽ,
എന്തേലും കാരണമുണ്ടായിരിക്കും.
നിങ്ങൾ അതിന് അർഹരല്ലെന്ന് അദ്ദേഹത്തിന് തോന്നിക്കാണും.
ഇവർക്ക് ചായയും പലഹാരവും കൊടുക്കൂ.
ഞാനാണ് ബാൻഡിൻ്റെ ഏറ്റവും വലിയ ശാപം.
ഞാൻ കാരണമാണ് നമ്മൾ സെമി ഫൈനലിൽ തോറ്റത്.
ഫൈനൽസിൽ വീണ്ടും ഞാൻ രാധേയെ നേരിടേണ്ടി വരും, അപ്പോൾ…
മാം…
ഞങ്ങളുടെ ടോക്സിക് ബന്ധം വീണ്ടും വഴിമുടക്കിയാകുന്നത് കാണാൻ എനിക്ക് വയ്യ.
മാം…
എൻ്റെ വീട് ഒരു കൊച്ചു ഗ്രാമത്തിലാണ് തമന്ന.
എന്നെ സംബന്ധിച്ചിടത്തോളം
സംഗീതം എൻ്റെ ഹൃദയത്തിൽനിന്ന് വന്ന് മലനിരകളിൽ മുഴങ്ങുന്ന പ്രതിധ്വനി ആയിരുന്നു.
പിന്നെ ഇംറോസ് എൻ്റെ ജീവിതത്തിലേക്ക് വന്നു,
അവനെന്നെ മ്യൂസിക്‌ സ്കൂളിലേക്ക് കൊണ്ടുപോയി.
സംഗീതമെന്നത് ഒരു സ്കൂളിനെക്കാൾ എത്രയോ വലുതാണ്‌.
അവനത് എനിക്ക് മനസ്സിലാക്കിത്തന്നു.
ഞാനവനെ സ്നേഹിക്കാൻ തുടങ്ങി,
പുതിയൊരു ജീവിതത്തിലേക്ക് എന്നെ നയിച്ച ആ മനുഷ്യനെ.
ഞാൻ ക്ലാസിൽ ഒന്നാമതായി.
പക്ഷേ ഞാനാകെ ശ്രദ്ധിച്ചിരുന്നത് ഇനിയും അറിവ് നേടണം എന്നതായിരുന്നു.
പക്ഷേ ഇംറോസ്...
അവന് പേരും പ്രശസ്തിയും വേണമായിരുന്നു.
എനിക്ക് അവനെയും.
അങ്ങനെ ഞങ്ങളൊരു ബാൻഡ് ഉണ്ടാക്കി, പ്രശസ്തരായി.
പക്ഷേ...
ഞാൻ മനസ്സിലാക്കി,
ഞാനെൻ്റെ സംഗീതവും, ഒരുപക്ഷേ എന്നെത്തന്നെയും
നഷ്ടപ്പെടുത്തുകയാണെന്ന്.
ഇംറോസിനു നൽകാൻ എൻ്റെ പക്കൽ ഒന്നും ബാക്കിയാകാത്ത പോലെ.
അപ്പോൾ,
ഞാൻ ഇംറോസിനെയും, ബാൻഡിനെയും, എൻ്റെ സംഗീതത്തെ തന്നെയും ഉപേക്ഷിച്ച്
ഓടി രക്ഷപ്പെട്ടു.
പക്ഷേ സംഗീതം എന്നെ വേട്ടയാടിക്കൊണ്ടിരുന്നു.
കല എന്നതൊരു അനുഗ്രഹമാണ് തമന്ന,
പക്ഷേ അതൊരു ശാപവുമാണ്.
അതിൽനിന്ന് രക്ഷപ്പെടാനാവില്ല.
പ്രണയം പോലെത്തന്നെ.
തനിക്ക് രാധേയെ ഒരിക്കലും മറക്കാനാവില്ല,
സംഗീതത്തിൽ നിന്ന് ഓടിയൊളിക്കാനും ആകില്ല.
ഇത് രണ്ടും തൻ്റെ ജീവിതത്തിലെ രണ്ട് വിഭിന്നമായ യാഥാർത്ഥ്യങ്ങളാണ്.
അവയെ ഉൾക്കൊള്ളുക, പക്ഷേ കൂട്ടിച്ചേർക്കരുത്.
ഇപ്പോൾ,
തൻ്റെ ബാൻഡിനും തൻ്റെ സംഗീതത്തിനും
തന്നെ ആവശ്യമാണ്‌.
അർത്ഥന കേൾക്കൂ വനമാലീ
കാനന വിഹാരി
ശ്യാമളവർണ്ണാ
ഓ, ഗിരിധര കൃഷ്ണാ
അർത്ഥന കേൾക്കൂ വനമാലീ
കൃഷ്ണാ…
-നന്നായി പാടിയല്ലോ. -എത്ര മധുരതരമായ സ്വരം.
നന്ദി. നന്ദി.
വളരെ നന്നായി പാടി.
-ഐബിസിയിൽ പ്രകടനം വളരെ നന്നായിട്ടുണ്ട്. -നന്ദി.
ക്ഷമിക്കണം.
എന്തുപറ്റി?
-എൻ്റെ ചെരിപ്പ് കാണാനില്ല. -അത് വേണോ?
-തിരിച്ചുതരാനാണേൽ എന്തിനാ കക്കുന്നത്? -നീ എവിടുന്നാണ് വന്നത്?
-അതെന്തിനാ അറിയുന്നത്? -നീ രാധേ മോഹൻ്റെ ആരാ?
-പണ്ഡിറ്റ്‌ജിയെ എങ്ങനെ അറിയാം? -അവൻ നിനക്ക് പണ്ഡിറ്റ്‌ജി ആയിരിക്കും.
അവനെൻ്റെ ശിഷ്യനായിരുന്നു. നീയീ പാടിയ വരിയില്ലേ, അതെൻ്റെ രാധേയുടേതാണ്.
അവൻ പാടും, ഞാൻ ആ സമയത്ത് ചെരിപ്പ് മോഷ്ടിക്കും.
ഞങ്ങളൊക്കെ അനാഥരായിരുന്നു, അമ്പലത്തിൽ ഉപേക്ഷിക്കപ്പെട്ടവർ.
പക്ഷേ ഞങ്ങൾക്കിടയിൽ സത്യസന്ധൻ രാധേ മാത്രമായിരുന്നു.
സംസാരിക്കുന്നതിലും മുൻപ് അവൻ പാടാൻ തുടങ്ങി.
ഞങ്ങളവനെ പേടിപ്പിച്ച് പാടിക്കുമായിരുന്നു, ഞങ്ങളുടെ ജോലി കഴിയും വരെ.
ഒരു ദിവസം, പണ്ഡിറ്റ്‌ വ്യാസ് അവൻ്റെ പാട്ട് കേട്ടു.
-എൻ്റെ പണം? -ഇവിടന്നു പോ.
അവൻ്റെ ആലാപനത്തിൽ ആത്മാർത്ഥത ഉണ്ടായിരുന്നു.
അവൻ്റെ അവകാശങ്ങൾക്കായി അവൻ നിലകൊള്ളുമായിരുന്നു.
-മോഷ്ടിക്കുന്നോ? -ഇതെൻ്റെ പണമാണ്!
-ഏതു വകയിൽ? -ഞാൻ പാട്ട് പാടിയല്ലോ.
ആരാ നിന്നെ പഠിപ്പിച്ചത്?
ഒരു പിൻഗാമിയെ അന്വേഷിക്കുകയായിരുന്ന പണ്ഡിറ്റ്‌ വ്യാസ്,
രാധേയിൽ പ്രതീക്ഷ അർപ്പിച്ചു. ഒരു അനാഥന് വീട് കിട്ടി,
ബിക്കാനീർ പാരമ്പര്യത്തിന് അനന്തരാവകാശിയെയും.
രാധേയെ പഠിപ്പിക്കുന്നതിൽ പണ്ഡിറ്റ്‌ വ്യാസ് വളരെ വ്യാപൃതനായിരുന്നു,
അതിൻ്റെ ഫലമായി അദ്ദേഹം പുറംലോകവുമായി തൻ്റെ കുടുംബത്തിനുള്ള ബന്ധം ഇല്ലാതാക്കി.
സംഗീത സമ്രാട്ടിൽ പങ്കെടുക്കാൻ ജോധ്പുർ മഹാരാജൻ അങ്ങയെ ക്ഷണിച്ചിട്ടുണ്ട്.
കടന്നുപോകൂ.
ആ നാലു ചുമരുകൾക്കുള്ളിൽ രാധേ തൻ്റെ കഴിവുകൾ വികസിപ്പിച്ചുകൊണ്ടിരുന്നു.
രാധേക്ക് പുതിയൊരു മേൽവിലാസം നൽകാനായി അവന് വ്യാസ് ജി മോളെ വിവാഹം ചെയ്തുകൊടുത്തു.
രാധേ മോഹൻ റാത്തോഡ്.
നീയീ ഇരിക്കുന്ന സ്ഥലം നിൻ്റെ മുത്തച്ഛൻ്റെ ആദ്യത്തെ വീടാണ്.
പക്ഷേ ഈ ബാൻഡിനെ സൃഷ്ടിച്ചത് താനാണ്.
താൻ ഒറിജിനൽ മ്യൂസിക്‌ സൃഷ്ടിക്കുന്നുണ്ടല്ലോ.
ഇതുവരെ ഞാൻ ഒരു ഒറിജിനൽ ഗാനം പോലും കമ്പോസ് ചെയ്തിട്ടില്ല.
തനിക്കുവേണ്ടി ഞാനെൻ്റെ മുടിയിൽ നീലനിറം അടിച്ചു.
തമന്ന, തന്നെക്കൊണ്ടിത് പറ്റും. ഞങ്ങൾക്ക് തന്നിൽ വിശ്വാസമുണ്ട്‌.
തൻ്റെ ബാൻഡിനും സംഗീതത്തിനും തന്നെ വേണം.
എനിക്ക് ഈ ബാൻഡിൽ ഒരു സ്ഥാനവും ഇല്ലെന്ന് എനിക്കറിയാം.
ഒരുവട്ടം ഇത് കേട്ടു നോക്കൂ.
ഫിനാലെയിൽ ഒരുപക്ഷേ ഇത് ഉപകാരപ്പെട്ടേക്കാം.
ശരിയായി തോന്നിയില്ലെങ്കിൽ വേണ്ടെന്നുവയ്ക്കാം.
മാം?
തമന്ന, നിൽക്ക്.
അർത്ഥന കേൾക്കൂ വനമാലീ
അർത്ഥന കേൾക്കൂ
വനമാലീ
ഇങ്ങനെ ചെയ്യല്ലേ മോനേ.
നിന്നെ അവഗണിക്കുന്ന പാപം എന്നെക്കൊണ്ട് വീണ്ടും വീണ്ടും ചെയ്യിക്കല്ലേ.
ഞാൻ പിന്നെന്തു ചെയ്യാനാണ്?
പണ്ഡിറ്റ്‌ജി അങ്ങേയ്ക്ക് ആരായിരുന്നു,
അദ്ദേഹം ചെയ്ത കാര്യങ്ങൾ ശരിയായിരുന്നോ, അതൊന്നും എനിക്കറിയില്ല.
പക്ഷേ അദ്ദേഹം എന്തുതന്നെ ആയിരുന്നെങ്കിലും, ആരുതന്നെ ആയിരുന്നെങ്കിലും,
അദ്ദേഹം എൻ്റെ ദെെവം ആയിരുന്നു.
അദ്ദേഹം ഞങ്ങളെ വിട്ടുപോയ ശേഷം,
ഈ ക്ഷേത്രത്തിൽ പാടിയിരുന്ന ആ അനാഥക്കുട്ടിയുടെ അവസ്ഥയിലാണ് ഞാൻ.
ഞങ്ങൾ പ്രശസ്തി മോഹിക്കുന്നവരല്ല.
ലോകം പണ്ഡിറ്റ്‌ജിയുടെ കൃതികൾ കേൾക്കണം എന്നേ ഞങ്ങൾക്കുള്ളൂ. അഭിമാനത്തോടെ.
ഈ രാഗം അദ്ദേഹത്തിൻ്റെ കഥയിലെ അപൂർണ്ണമായൊരു ഭാഗമാണ്.
അത് പൂർത്തിയാക്കാൻ അങ്ങ് ഞങ്ങളെ സഹായിക്കുമെന്നേ ഞാൻ പ്രതീക്ഷിച്ചുള്ളൂ.
അല്ലാത്തപക്ഷം, ഞങ്ങളത് അപൂർണ്ണമായി പാടാം.
പക്ഷേ ഞാനത് പൂർത്തീകരിക്കാൻ ശ്രമിക്കുക പോലും ചെയ്തില്ലെങ്കിൽ
പിന്നെ ഞാനെങ്ങനെ അദ്ദേഹത്തിൻ്റെ അനന്തരാവകാശിയാകും?
അതിനാൽ നാളെ,
ഈ രാഗത്തിൻ്റെ നിഗൂഢത ചുരുളഴിക്കാൻ ഞാനും എൻ്റെ കുടുംബവും വീണ്ടും ഇവിടെ വരും.
ഞാൻ വീണ്ടും അങ്ങയുടെ അടുത്തേക്ക് വരും.
അങ്ങ് ഞങ്ങളെ സഹായിക്കുമെന്ന പ്രത്യാശയിൽ.
അങ്ങേയ്ക്ക് വീണ്ടും പറ്റില്ലെന്നു പറയാം. അങ്ങ് മുതിർന്നയാളാണല്ലോ.
അതങ്ങളുടെ അധികാരമാണ്.
സംഗീതവും പിടിവാശിയും,
പണ്ഡിറ്റ്‌ജിയിൽനിന്ന് നിനക്ക് ഇവ രണ്ടും കിട്ടിയിട്ടുണ്ട്.
നാളെ നിൻ്റെ കുടുംബത്തെ കൊണ്ടുവരുമ്പോൾ,
പണ്ഡിറ്റ്‌ജി തൻ്റെ കൃതികൾ രചിച്ചിരുന്ന സ്ഥലത്തിരുന്നു നമുക്ക് പരിശീലിക്കാം.
നമസ്കാരം.
ഇതുവഴി.
അപൂർണ്ണമായ രാഗം.
ഇതായിരുന്നിരിക്കണം അദ്ദേഹത്തിൻ്റെ അവസാന കൃതി.
വരൂ, നമുക്ക് തുടങ്ങിയാലോ?
ഇങ്ങനെയൊന്ന് ആലോചിച്ചുനോക്കിയതാ.
ഇതല്പം വിചിത്രമാണ്.
വ്യത്യസ്തമാണ്, പക്ഷേ രസമുണ്ട്.
പക്ഷേ ഇതും വേരുകളും തമ്മിലുള്ള ബന്ധം?
നമുക്കൊക്കെ എങ്ങനെയാ സംഗീതത്തിൽ താല്പര്യമുണ്ടായതെന്ന് ഓർമ്മയുണ്ടോ?
എനിക്കും ഓർമ്മയില്ല.
എന്തെന്നാൽ നമുക്കതിന് കാരണമൊന്നും ഇല്ലായിരുന്നു.
പക്ഷേ വലുതായപ്പോൾ നാം സംഗീതത്തിൽ മികച്ചുനിൽക്കാനായി ശ്രമിക്കാൻ തുടങ്ങി.
അംഗീകാരം. സമാനരായ ആളുകളുടെ സമ്മർദ്ദം.
ഇന്ത്യ ബാൻഡ് ചാമ്പ്യൻഷിപ്പ്.
നാം ആരാണെന്ന് നാം മറന്നു,
മറിച്ച് നമുക്ക് എന്താകണമെന്നതിൽ കൂടുതൽ ശ്രദ്ധിക്കാൻ തുടങ്ങി.
നാം സ്വന്തം വ്യക്തിത്വത്തിൽ നിന്ന് ഓടിയൊളിച്ചു.
പക്ഷേ എത്രതന്നെ ഓടിയൊളിക്കാൻ ശ്രമിച്ചാലും,
നിങ്ങളുടെ പ്രതിധ്വനി നിങ്ങളെ തേടി വരിക തന്നെ ചെയ്യും.
നിങ്ങളുടെ സ്വരമാകുന്ന ആ പ്രതിധ്വനി.
നാം എന്താണ്,
നാം എന്തായിരുന്നു,
നമ്മുടെ വേരുകൾ.
തൻ്റെ ഗാനം മനോഹരമാണ് തമന്ന.
പക്ഷേ നമുക്കത് ഉപയോഗിക്കാനാകില്ല.
കാരണം എന്ത് പാടണമെന്ന് ബാൻഡ് നേരത്തെ തന്നെ തീരുമാനിച്ചുകഴിഞ്ഞു.
ഒരുപക്ഷേ നമ്മൾ തീരുമാനം മാറ്റുകയാണെങ്കിലോ.
ഈ പാട്ട് അതിഗംഭീരമാണ്. നമുക്കിത് പാടാം.
അയാൻ!
നന്ദി.
അതിൻ്റെ ആവശ്യമില്ല. തൻ്റെ പാട്ടാണ് കൂടുതൽ നല്ലത്.
എന്നെക്കാൾ നല്ല കമ്പോസർ താനാണെന്ന് എനിക്കെന്നും ബോധ്യമുണ്ട്.
ഞാനിതുവരെ കേട്ടതിൽ ഏറ്റവും നല്ല കമ്പോസിഷനുകളിൽ ഒന്നാണ് ഇത്.
-ഞാനിത് അർഹിക്കുന്നില്ല. -തീർച്ചയായും ഇല്ല.
താനെൻ്റെ ഹൃദയം തകർത്തു.
പക്ഷേ എന്താണെന്നോ, ഇതെൻ്റെ ഹൃദയവേദനയാണ്,
ഞാൻ ഇതുംപേറി ജീവിച്ചോളാം, കേട്ടോ?
അയാൻ, ഞാൻ ശരിക്കും ക്ഷമ ചോദിക്കുന്നു.
അറിയാമോ, എനിക്ക് ഒന്നും പറയാനില്ലെന്നാണ് ഞാൻ കരുതിയിരുന്നത്.
ഞാനെൻ്റെ ആദ്യ ഒറിജിനൽ കമ്പോസിഷൻ സൃഷ്ടിച്ചു.
അത് ശരിയായി തോന്നി.
-ഞാനത് കേട്ടിരുന്നു. വളരെ നന്നായിട്ടുണ്ട്. -അറിയാം.
പിന്നൊരു കാര്യം, തമന്ന, ബാൻഡിലേക്ക് വീണ്ടും സ്വാഗതം.
ഞാൻ തന്നോട് ക്ഷമിച്ചെന്നൊന്നും കരുതേണ്ട.
ഇതുവരെ തയ്യാറാക്കിയത് ഞങ്ങൾക്കുവേണ്ടി പാടൂ.
ഇന്ത്യ ബാൻഡ് ചാമ്പ്യൻഷിപ്പ് ഗ്രാൻഡ്‌ ഫിനാലെയ്ക്ക് ഇനി നാലു ദിവസം കൂടി.
ടോപ്പ് ഫൈവ് ബാൻഡുകൾ പരസ്പരം നേരിടും.
ഇപ്പോഴത്തെ ചോദ്യം…
ആരായിരിക്കും ആദ്യ ഐബിസി ചാമ്പ്യൻ?
നമുക്ക് ഇന്ത്യയോട് ചോദിക്കാം, ആരാണ് അവരുടെ പ്രിയപ്പെട്ടവർ എന്ന്.
രാധേ ഭയ്യ ജയിക്കും!
അഥിക്രമാൻ!
-റോയൽറ്റി ഫ്രീ തന്നെ. -റാത്തോഡ് പാരമ്പര്യം.
-ഈസ്റ്റേൺ ട്രിനിറ്റി -ജ്വാലാമുഖി!
ഏത് ബാൻഡിനാണ് ഈ മത്സരത്തിൽ ജയിക്കാനുള്ള കഴിവുള്ളതെന്നറിയുന്നത് ആവേശകരമാണ്.
രണ്ടു രാഗങ്ങളുടെയും ആത്മാംശം ഇപ്പോൾ കാണാനുണ്ട്.
നാലു ദിവസത്തിൽ ഐബിസി ഫിനാലെയിൽ നമുക്കതറിയാം.
ഏത് ബാൻഡിൻ്റെ സ്വരമാണ് ഇന്ത്യയുടെ മുഖമുദ്രയാവുക?
-അയാൻ. -പറയാനുണ്ടോ, തമന്ന.
മോഹിനി മാം നന്നായി പാടും.
റാത്തോഡ് പാരമ്പര്യം.
ആര് ജയിക്കും?
ജ്വാലാമുഖി!
ആരായിരിക്കും ഇന്ത്യ ബാൻഡ് ചാമ്പ്യൻഷിപ്പിലെ ആദ്യ വിജയി?
എന്തെങ്കിലും സഹായം ചെയ്യാൻ എനിക്ക് കഴിഞ്ഞെന്നു പ്രതീക്ഷിക്കുന്നു.
ഭൈരവ് ജി, അങ്ങില്ലായിരുന്നെങ്കിൽ ഈ രാഗം പൂർണ്ണമാകില്ലായിരുന്നു.
അങ്ങു കാരണം ഞങ്ങൾക്ക് പണ്ഡിറ്റ്‌ജിയോട് അല്പംകൂടി അടുത്തതായി തോന്നി.
വിരോധമില്ലെങ്കിൽ ഇടയ്ക്ക് ഇവിടെ വരാൻ ഞങ്ങൾ ആഗ്രഹിക്കുന്നു.
ഇത് നിങ്ങളുടെ തന്നെ തറവാടാണ്.
ഞാൻ നോക്കിനടത്തുന്നെന്നേയുള്ളൂ
ഹലോ ഫ്രണ്ട്സ്. ഞങ്ങൾക്ക് ഇത്രയേറെ സ്നേഹം തന്നതിന് ആദ്യമേ നന്ദി.
അറിയാമല്ലോ, റാത്തോഡ് പാരമ്പര്യം ഐബിസി ഫൈനലിൽ എത്തിയിരിക്കുകയാണ്.
എൻ്റെ അച്ഛൻ രാധേ മോഹൻ റാത്തോഡ്
തൻ്റെ കൃതികൾ രചിച്ച അതേ സ്ഥലത്താണ് ഞാനിപ്പോൾ നിൽക്കുന്നത്.
എൻ്റെ പിറകിൽ കാണുന്നതാണ് ഞങ്ങളുടെ പാരമ്പര്യത്തിൻ്റെ
ഐതിഹാസികമായ സ്വരക്കല്ല്.
ഞങ്ങളുടെ പാരമ്പര്യം ചരിത്രപരവുമാണ്,
സ്വരമുഖരിതവുമാണ്.
അതെ. കൈലാഷ് ജി പണ്ഡിറ്റ്‌ജിയുടെ ഒരു അധ്യായത്തിന് ഇങ്ങനെ പേരും ഇട്ടിരുന്നു.
"റാത്തോഡ് പാരമ്പര്യം:സ്വരച്ചേർച്ചയില്ലാത്ത ഒരു കുടുംബത്തിൻ്റെ സ്വരമുഖരിതമായ കഥ. "
ആ എഴുത്തുകാരൻ തട്ടിപ്പുകാരനാണ്!
അയാൾ എഴുതിയത് മൊത്തം അസംബന്ധമാണ്.
അത് പോട്ടെ.
-ആ പുസ്തകം ഞങ്ങൾ കണക്കിലെടുക്കുന്നില്ല. -പക്ഷേ എനിക്കത് പറ്റില്ല.
പണ്ഡിറ്റ്‌ജി എന്തിന് സ്വന്തം പാരമ്പര്യം വിട്ടു പോകണം?
സത്യം എന്തെന്നാൽ ഗുരുജി അദ്ദേഹത്തെ പുറത്താക്കിയതാണ്.
ഗുരുജി ഒരു അഞ്ചുവയസ്സുള്ള പുത്രനെ അവൻ്റെ അച്ഛനിൽനിന്ന് അകറ്റി,
നിങ്ങൾക്കൊക്കെ ഇതറിയാവുന്നതല്ലേ.
പണ്ഡിറ്റ്‌ജി ഒരിക്കലും തൻ്റെ ഗുരുവിനെതിരെ സംസാരിക്കില്ല,
പക്ഷേ ഞാൻ സംസാരിക്കും.
വീട്ടിൽ വിശപ്പടക്കാൻ ഒന്നുമുണ്ടായിരുന്നില്ല.
അച്ഛാ, എനിക്ക് വിശക്കുന്നു.
പക്ഷേ പണ്ഡിറ്റ്‌ വ്യാസിൻ്റെ അഹങ്കാരം അത്രയ്ക്ക് വലുതായിരുന്നു,
മറ്റൊരാളുടെ മുന്നിൽ പാടാൻ പോലും അദ്ദേഹം താല്പര്യപ്പെട്ടിരുന്നില്ല.
രാധേ മോഹനെയും അദ്ദേഹം അതിന് അനുവദിച്ചിരുന്നില്ല.
ഓരോ വർഷവും സംഗീത സമ്രാട്ടിനുള്ള ക്ഷണം വരുമായിരുന്നു,
അദ്ദേഹമത് വേണ്ടെന്നും വയ്ക്കും.
ഗുരുജി, അങ്ങ് ഇതുവരെ സംഗീത സമ്രാട്ടിൽ പങ്കെടുക്കാത്തതിൻ്റെ കാരണം എനിക്കറിയാം.
പക്ഷേ എൻ്റെ മോൻ വിശന്നിരിക്കുന്നത് എനിക്ക് കണ്ടുനിൽക്കാൻ പറ്റില്ല.
-അങ്ങയുടെ അനുവാദത്തോടെ… -എൻ്റെ കൊച്ചുമോൻ വിശന്നു മരിച്ചാലും,
ഞാൻ ഒരു രാജാവിനു മുന്നിലും പാടില്ല.
രാധേ മോഹന് ഒരിക്കലും തൻ്റെ ഗുരുവിനെ എതിർക്കാനായിരുന്നില്ല.
പക്ഷേ പിന്നീടുണ്ടായത് ഒരച്ഛൻ്റെ തീരുമാനമായിരുന്നു, ഒരു ശിഷ്യൻ്റെയല്ല.
ഞാൻ ബിക്കാനീർ പാരമ്പര്യത്തിൽ നിന്നാണ്. ഇന്നിവിടെ ഞാൻ പാടുന്നതിൽ നല്ലതെല്ലാം
എൻ്റെ ഗുരു കേദാർനാഥ് വ്യാസ് ജിയുടെ ആയിരിക്കും.
ഉണ്ടാകുന്ന തെറ്റുകളും കുറവുകളും എൻ്റെയും.
സംഗീത സമ്രാട്ട് എന്ന സ്ഥാനത്തോടെ രാധേമോഹൻ തൻ്റെ ഗുരുജിയുടെ അടുത്തുപോയി,
ഇനി ജോധ്പുറിൽ അവരുടെ സംഗീതത്തിന് ശ്രോതാക്കളെ ലഭിക്കുമെന്ന പ്രതീക്ഷയിൽ,
സന്തോഷത്തോടെയുള്ളൊരു ജീവിതം നയിക്കാൻ മകന് അവസരമുണ്ടാകുമെന്ന പ്രതീക്ഷയോടെയും.
പക്ഷേ വ്യാസ് ജി അദ്ദേഹം പറഞ്ഞത് കേട്ടില്ല.
നീ എൻ്റെ സമ്മതമില്ലാതെ എൻ്റെ കൃതികൾ പാടി.
നിനക്കിനി എൻ്റെ സംഗീതത്തിലോ ബിക്കാനീർ പാരമ്പര്യത്തിലോ ഒരവകാശവുമില്ല.
ഒരിക്കൽ കള്ളനായാൽ പിന്നെന്നും കള്ളൻ തന്നെ!
അങ്ങേയ്ക്ക് എന്നെ ബിക്കാനീർ പാരമ്പര്യത്തിൽ നിന്ന് പുറത്താക്കാം,
പക്ഷേ ഈ സംഗീതത്തിൽ എനിക്കും അവകാശമുണ്ട്‌ ഗുരുജി.
ആ പണത്തിൽ എനിക്ക് അവകാശമുണ്ടായിരുന്ന പോലെ.
ഈ സംഗീതം എന്നെക്കാളും അങ്ങയെക്കാളുമൊക്കെ വളരെ വലുതാണ്‌.
-ഈ സംഗീതത്തെ ഞാൻ മരിക്കാൻ അനുവദിക്കില്ല. -കടക്കു പുറത്ത്!
അങ്ങേയ്ക്കെന്നെ അങ്ങയുടെ ശിഷ്യനായി കാണാതിരിക്കാം,
പക്ഷേ എനിക്കങ്ങ് എന്നും എൻ്റെ ഗുരു ആയിരിക്കും.
പിന്നെ അദ്ദേഹം തൻ്റെ ശിഷ്യനിൽ നിന്ന് തൻ്റെ അവകാശം ആവശ്യപ്പെട്ടു.
ഗുരുദക്ഷിണയായി,
നീയെനിക്ക് വാക്ക് തരണം,
വന്ന പോലെ തന്നെ നീ ഇവിടന്നു പോവുമെന്ന്, ഒറ്റയ്ക്ക്.
നീയും എൻ്റെ മകളും കൊച്ചുമകൻ ദിഗ്‌വിജയും തമ്മിൽ ഇനിമുതൽ ഒരു ബന്ധവുമില്ല.
രാധേ മോഹന് മറ്റൊരു പേരിൽ പുതിയൊരു പാരമ്പര്യം ഉണ്ടാക്കാൻ കഴിഞ്ഞു,
പക്ഷേ സ്വന്തം പേര് സ്വന്തം മകന് നൽകാൻ അദ്ദേഹത്തിന് കഴിഞ്ഞില്ല,
അദ്ദേഹം ഏറ്റവുമധികം സ്നേഹിച്ച മകന്.
ക്ഷമിക്കണം.
ഒരു കാര്യത്തിനായി ജീവിതം മൊത്തം പോരാടി,
ഒടുവിൽ അതായിരുന്നില്ല യാഥാർത്ഥ്യം എന്നു തിരിച്ചറിയുമ്പോൾ…
എന്തു ചെയ്യാനാണ്?
മുത്തച്ഛൻ എന്തുകൊണ്ടാണ് എപ്പോഴും അച്ഛനെപ്പറ്റി
കുറ്റം മാത്രം പറഞ്ഞിരുന്നതെന്ന് ഇപ്പോഴെനിക്ക്‌ മനസ്സിലാവുന്നു.
അമ്മ എന്തേ അദ്ദേഹത്തെ തടഞ്ഞിരുന്നതെന്നും.
അച്ഛൻ എന്നോട് ചെയ്തത് അനീതിയാണെന്നു കരുതിയാ ഞാൻ വളർന്നത്.
അച്ഛനെന്നോട് കരുതൽ കാണിച്ചില്ല.
എൻ്റെ അവകാശം തട്ടിയെടുത്തു.
പക്ഷേ ഇപ്പോൾ സത്യം തിരിച്ചറിയുമ്പോൾ,
ഞാനിനി എന്തുചെയ്യും?
ഇത് നിങ്ങളുടെ തെറ്റല്ല ദിഗ്‌വിജയ്.
നിങ്ങൾക്കെന്തു ചെയ്യാനാവുമായിരുന്നു?
കാരണവന്മാർ എന്തുകൊണ്ടാ
അടുത്ത തലമുറകളോട് മുഴുവൻ സത്യവും പറയാത്തതെന്ന് എനിക്ക് മനസ്സിലാവുന്നില്ല.
അവരൽപം സത്യസന്ധത കാണിച്ചിരുന്നെങ്കിൽ…
അച്ഛൻ ജീവിച്ചിരുന്നിരുന്നെങ്കിൽ, ഞാൻ അദ്ദേഹത്തിൻ്റെ അടുത്തുചെന്ന്…
അദ്ദേഹത്തെ ആശ്ലേഷിക്കുമായിരുന്നു.
പണ്ഡിറ്റ്‌ജിയുടെ സമാഹാരത്തിൽ നിന്ന് ഏത് കൃതി വേണമെങ്കിലും എടുത്തോളൂ.
കോപ്പിറൈറ്റിൻ്റെ കാര്യമോർത്ത് വിഷമിക്കേണ്ട.
വക്കീലന്മാരുടെയും സംഘാടകരുടെയും കാര്യം ഞാൻ നോക്കിക്കോളാം.
അത് വേണ്ടിവരില്ല.
പണ്ഡിറ്റ്‌ജിയെപ്പറ്റി മറ്റൊരു കാര്യം കൂടി ഞാൻ കണ്ടെത്തി.
നമ്മുടെ വേരുകളുമായി ബന്ധപ്പെട്ടുകിടക്കുന്ന ഒന്ന്.
അർത്ഥന കേൾക്കൂ വനമാലീ
വനമാലീ
നോക്കൂ, എന്തേലും പാടിക്കോളൂ, ഭജന ആണേലും സാരമില്ല എന്നൊക്കെ ഞാൻ ചുമ്മാ പറഞ്ഞതാ.
കാര്യമായി പറഞ്ഞതല്ല.
ഇത് ഇന്ത്യ 'ഭജൻ' ചാമ്പ്യൻഷിപ്പ് അല്ലല്ലോ.
ആർഖ്യാ പറഞ്ഞത് ശരിയാ നമ്മളെന്തിനാ ഈ പാട്ട് പാടുന്നത്?
-ജോഡ് രാഗവും നാം ശരിയാക്കിയെടുത്തല്ലോ. -അതെന്താ?
ഇത് പണ്ഡിറ്റ്‌ജിയുടെ ഗാനമാണ്.
എൻ്റെ കുട്ടിക്കാലത്ത് അദ്ദേഹം എനിക്കിത് പാടിത്തരുമായിരുന്നു.
ഞാനോർക്കുന്നു.
അദ്ദേഹം ഈ ഭജനയ്ക്ക് ഈണമിട്ടത് അദ്ദേഹത്തിന് പാരമ്പര്യം എന്നാൽ
എന്താണെന്നുപോലും അറിയാത്ത കാലത്താണ്.
അദ്ദേഹത്തിൻ്റെ ഏറ്റവും ശുദ്ധമായ ആത്മാംശം ഇതിലുണ്ട്,
കലർപ്പ് ഏതുമില്ലാതെ.
റാത്തോഡ് പാരമ്പര്യമോ ബിക്കാനീർ പാരമ്പര്യമോ അല്ല.
ഈ ഭജനയാണ് നമ്മെ ഒന്നിപ്പിക്കുന്നത്.
നമുക്ക് ഇതിനായി തയ്യാറെടുക്കാം.
ശരി, പക്ഷേ നമുക്ക് രണ്ടു ദിവസമേ ബാക്കിയുള്ളൂ
ഇതിനെ മോടിപിടിപ്പിച്ച് മത്സരത്തിന് ഉചിതമായ രീതിയിൽ ആക്കിയെടുക്കാൻ.
നമുക്കിനി ഒരു രീതിയിലേക്കും നമ്മുടെ സംഗീതത്തെ മാറ്റിയെടുക്കണ്ട.
ശ്രോതാക്കൾ ഇനിമുതൽ നമ്മുടെ അതിഥികളല്ല.
നമ്മുടെ സ്വന്തക്കാർ തന്നെയാണ്.
അതിനാൽ, നമ്മുടെ സംഗീതം എങ്ങനെയാണോ അങ്ങനെതന്നെ നമുക്ക് അവതരിപ്പിക്കാം.
വീട്ടിലുണ്ടാക്കിയ ആഹാരം പോലെ.
മാന്യപ്രേക്ഷകരേ!
ഇന്ത്യ ബാൻഡ് ചാമ്പ്യൻഷിപ്പിൻ്റെ ആദ്യ ഫിനാലെയിലേക്ക് സ്വാഗതം!
ഇന്ത്യ ബാൻഡ് ചാമ്പ്യൻഷിപ്പ് ഗ്രാൻഡ്‌ ഫിനാലെ നിശ
എത്ര ഗംഭീരമായ പെർഫോമൻസ്!
ജ്വാലാമുഖിയ്ക്ക് വലിയൊരു കയ്യടി!
ഇനി തങ്ങളുടെ വേരുകൾ നിങ്ങൾക്കുമുന്നിൽ കാഴ്ചവയ്ക്കാൻ റോയൽറ്റി ഫ്രീയെ വരവേൽക്കാം.
ഇന്ന് അവരെ നിങ്ങളുടെ കഥ കേൾപ്പിക്ക്, സംഗീതമല്ല.
മനസ്സിലായോ?
ആശംസകൾ.
തന്നെ കാണാൻ ഒരു കാരണം കിട്ടിയപ്പോൾ,
സ്വയം നിയന്ത്രിക്കാനായില്ല.
ഞാൻ പൊക്കോളാം.
പാട്ട് കേൾക്കുന്നില്ലേ?
ഇവിടെ തൻ്റെ കൂടെ നിന്ന് കേട്ടോട്ടെ?
നമ്മൾ രണ്ടുപേരും കൂടി ഒരു പാട്ട് കേട്ടിട്ട് കുറച്ചായല്ലോ.
ഈ രാവ്
എനിക്കരികിൽ മയങ്ങുന്നു
ഈ തിങ്കൾ
എവിടെയോ മറഞ്ഞിരിക്കുന്നു
ഈ കാഴ്ചകൾ
ഈ രാത്താരകൾ
ഒന്നായി പാടുന്നു
ഒരു താരാട്ട്
ഒരുപക്ഷേ
ഈ സ്വപ്‌നങ്ങൾ നേരായിരുന്നെങ്കിൽ
ഒരുപക്ഷേ
അവ നമ്മുടെ ആയിരുന്നെങ്കിൽ
ഒരുപക്ഷേ
താരങ്ങളിലൂടെ സവാരി നടത്തി
ഒരല്പം കടം വാങ്ങിക്കൊണ്ട്
ഈ മാനത്തുനിന്ന്
നിൻ്റെ സ്വപ്നം
നീ വഴിയറിയാ യാത്രികൻ
ഉള്ളിൽ വഴി മറന്നവൻ
നീ വഴിയറിയാ യാത്രികൻ
നീ തേടുന്നതെന്തോ അതാണ്‌ നീ
നീ തേടുന്നതെന്തോ അത് നിന്നുള്ളിൽ മറഞ്ഞിരിക്കുന്നു
അതെ, അത് സത്യമാണ്
നീ തേടും സ്വപ്നത്തിൻ്റെ വിത്ത് നീ തന്നെ പാകിയിരിക്കുന്നു
എൻ്റെ കർമ്മം
എൻ്റെ ധർമ്മം
ഞാൻ ഉറക്കെ അലറുന്നു
കമോൺ, നൗ!
വഴി മറന്ന യാത്രികൻ
നീ വഴിയറിയാ യാത്രികന് ഇതറിയില്ല
ഈ മാനം…
അതെ
ഈ മാനം…
ഈ രാവ്
എനിക്കരികിൽ മയങ്ങുന്നു
ഈ തിങ്കൾ
എവിടെയോ മറഞ്ഞിരിക്കുന്നു
ഈ കാഴ്ചകൾ
ഈ രാത്താരകൾ
ഒന്നായി പാടുന്നു
ഒരു താരാട്ട്
ഒരുപക്ഷേ
ഈ സ്വപ്‌നങ്ങൾ നേരായിരുന്നെങ്കിൽ
ഒരുപക്ഷേ അവ നമ്മുടെ ആയിരുന്നെങ്കിൽ
മാനമേ
ഈ മാനത്തുനിന്ന്
ഒന്നൂടെ! ഒന്നൂടെ! ഒന്നൂടെ!
രാധേ.
വിജയാശംസകൾ.
വല്യച്ഛാ.
നിന്നെ അനന്തരാവകാശിയാക്കിയതിലൂടെ,
പണ്ഡിറ്റ്‌ജി ശരിയായ തീരുമാനമാണെടുത്തത്.
വിജയാശംസകൾ.
പക്ഷേ ഈ പാരമ്പര്യത്തിന് ഒരൊറ്റ ശബ്ദം മാത്രമല്ല ഉള്ളത്.
അങ്ങും ഞങ്ങളുടെ കൂടെ പാടണം
ഇന്നുമുതൽ.
ഈ മത്സരത്തിൽ അവരത് അനുവദിക്കില്ല.
ഇത് മത്സരത്തിലും വലിയ കാര്യമാണ് വല്യച്ഛാ.
ഇത് നമ്മുടെ വീടിൻ്റെ കാര്യമാണ്,
കുടുംബത്തിൻ്റെ കാര്യമാണ്.
പോയാലോ ഏട്ടാ?
ഒന്നിച്ചൊന്നു പാടിയാലോ.
അടുത്ത പെർഫോമൻസ് കാഴ്ചവയ്ക്കാൻ പോവുന്നത് റാത്തോഡ് സംഗീത പാരമ്പര്യം!
അവരെ വേദിയിലേക്ക് സ്വാഗതം ചെയ്യാം!
രാധേ.
മാനേജർ എന്ന നിലയിൽ ഞാൻ പറയട്ടെ, ഈ ആശയം വലിയ അബദ്ധമാണ്.
ആത്മഹത്യാപരമാണ്.
ഈ ഭജന കൊണ്ട് കാര്യമുണ്ടാവില്ലെന്നാ ഞാനിപ്പോഴും കരുതുന്നത്.
ആർഖ്യാ.
പക്ഷേ ഞാൻ തൻ്റെ കൃഷ്ണൻ അല്ലേടോ.
ഭഗവാൻ കൃഷ്ണൻ പറയുന്നതുപോലെ ചെയ്യാനുള്ളത് ചെയ്യണം.
ദൈവം അനുഗ്രഹിക്കട്ടെ.
ഈ ഗാനത്തിലെ നല്ലതെല്ലാം സമർപ്പിക്കുന്നത് പണ്ഡിറ്റ്‌ രാധേ മോഹൻ റാത്തോഡിനാണ്.
ഞങ്ങൾ എന്തെങ്കിലും തെറ്റുകൾ വരുത്തിയാൽ…
…അവ ഞങ്ങളുടെയാണ്.
അർത്ഥന കേൾക്കൂ വനമാലീ
കാനന വിഹാരി, ശ്യാമളവർണ്ണാ
ഓ, ഗിരിധര കൃഷ്ണാ
അർത്ഥന കേൾക്കൂ വനമാലീ
ഓടക്കുഴലൂതൂ, പൈക്കളെ മേയ്ക്കൂ
സ്നേഹം പടർത്തൂ മുരാരീ
ഓ മുരാരീ, ആനന്ദലോലാ
രാധാമാധവാ
അർത്ഥന കേൾക്കൂ വനമാലീ
ഇന്ത്യ ബാൻഡ് ചാമ്പ്യൻഷിപ്പിൻ്റെ
ഗ്രാൻഡ്‌ ഫിനാലെയിലേക്ക് വീണ്ടും സ്വാഗതം!
അതെ!
അതെ! ഒടുവിൽ ആ നിമിഷം വന്നെത്തിക്കഴിഞ്ഞു.
അഞ്ച് അതിഗംഭീര ബാൻഡുകൾ, അഞ്ച് മനോഹര പ്രകടനങ്ങൾ.
പക്ഷേ ഒരു ബാൻഡിനു മാത്രമേ
ഇന്ത്യ ബാൻഡ് ചാമ്പ്യൻഷിപ്പിൻ്റെ ചാമ്പ്യൻ എന്ന സ്ഥാനം ലഭിക്കൂ.
അപ്പോൾ ജഡ്ജസ്, ബാക്കി നിങ്ങൾ പറഞ്ഞോളൂ!
നമുക്ക്
റോയൽറ്റി ഫ്രീയിൽനിന്നു തുടങ്ങാം, അവർ ഞങ്ങളെ ഞെട്ടിച്ചു കുഴപ്പിക്കുകയും ചെയ്തു.
അതായത്, എങ്ങനെ ഇവർക്ക് ഇത്ര അസാമാന്യമായൊരു ഗാനം ഒരുക്കാൻ കഴിഞ്ഞു?
മഹത്തായ സർഗാത്മകതയും, സങ്കീർണ്ണതയും, വശ്യതയും.
അതേസമയം, റാത്തോഡ് പാരമ്പര്യം, കളങ്കമില്ലാതെ ഭക്തിപൂർണ്ണമായി
ഭജന ആലപിച്ച് നാമേവരെയും വിസ്മയിപ്പിച്ചു കളഞ്ഞു!
ജ്വാലാമുഖിയുടെ അസാമാന്യ പ്രകടനവും അഭിനന്ദനീയമാണ്.
എന്തു പറയുന്നു ഓഡിയൻസ്?
പക്ഷേ നിസ്സംശയം,
ഈ സായാഹ്നത്തിലെ അത്യുജ്വല പ്രകടനം കാഴ്ചവച്ചത് ഒരു ബാൻഡ് ആയിരുന്നു,
വേരുകൾ എന്ന ആശയത്തിൽ വളരെ പുതുമയുള്ള ഒരു സൃഷ്ടി അവർ നടത്തി.
അസാമാന്യം!
അതിനാൽ, ഐബിസിയിലെ വിജയികൾ,
കസോളിയിൽനിന്ന് വന്ന ആ ബാൻഡ് ആണ്!
റോയൽറ്റി ഫ്രീ!
വിജയികൾക്ക് കയ്യടി കൊടുക്കാം!
താനത് നേടി!
അല്ല, നമ്മളത് നേടി!
മാം, ഇത് നിങ്ങളുടെതാണ്. നിങ്ങൾ കാരണമാണ് ഇത് നേടിയത്!
-ഹൃദയംഗമമായ അഭിനന്ദനങ്ങൾ. -നന്ദി.
അഭിനന്ദനങ്ങൾ!
നന്ദി.
നമസ്കാരം.
നിങ്ങൾ ജോധ്പുറിൻ്റെ അഭിമാനമാണ്.
പക്ഷേ നിങ്ങളിപ്പോഴും എൻ്റെ ആഗ്രഹം നിറവേറ്റിയിട്ടില്ല.
ആജ്ഞപോലെ.
പണ്ഡിറ്റ്‌ജിയുടെ ഓർമ്മയ്ക്കായി ഒരു ശ്രദ്ധാഞ്ജലി ഒരുക്കുന്ന കാര്യം മറന്നോ?
ഉത്തരവുപോലെ.
നമ്മളത് നേടി!
ദൈവമേ!
ഇത് അടിപൊളിയായെടോ!
-നമ്മളത് നേടി! -ഓക്കേ, ഗയ്സ്. ഗയ്സ്!
നേരം വെളുക്കുമ്പോ എന്തിൻ്റെ പാർട്ടിയാണ് എന്ന് മറക്കുന്ന തരത്തിൽ ആഘോഷിച്ചോളൂ!
പക്ഷേ അതിനുശേഷം ഈ വിജയത്തെപ്പറ്റി മറന്നുകള.
ഇത് മറന്നില്ലെങ്കിൽ, ഇതിലേറെ നല്ല പ്രകടനങ്ങൾ കാഴ്ചവയ്ക്കാൻ കഴിയില്ല.
ശരിയല്ലേ?
-പാർട്ടി. -പാർട്ടി!
-സർ, ഇത് അങ്ങയുടെ കൂടി വിജയമാണ്. -അല്ല.
'ബേബാക്കിയാം' ഇല്ലെങ്കിൽ ഞങ്ങളിന്നിവിടെ നിൽക്കില്ലായിരുന്നു.
ആഘോഷത്തിൽ അങ്ങും പങ്കെടുക്കണം. അല്ലേ നന്ദിനി മാം?
പഴയ ശീലങ്ങൾ.
കൃത്യസമയത്ത് അവൾ കാവ്യാത്മകമായി മറഞ്ഞുപോകും.
ഞങ്ങളുടെ ഉടമ്പടി
സുഗന്ധത്തെ ജീവനോടെ വയ്ക്കുക എന്നതായിരുന്നു.
അതിനാൽ, പൂവിൻ്റെ യാത്രയുടെ ഭാഗമാണ്
നിൻ പുസ്തകത്താളിൽ ജീവിക്കുകയെന്നത്.
പിന്നില്ലേ, സർ. ഒരുപാട് പെൺകുട്ടികളുടെ അടുത്ത് അയാൻ ഈ വരികൾ പ്രയോഗിച്ചിട്ടുണ്ട്.
സ്വാഭാവികം!
ഇതു കഴിഞ്ഞ് കുറച്ചു വരികൾ കൂടിയുണ്ട്. ഞാനവ പാടിയിട്ടില്ലെന്നേയുള്ളൂ.
ഇത് കവികൾ തമ്മിലുള്ള രഹസ്യമായി ഇരിക്കട്ടെ,
ഞാനാ വരികൾ പറഞ്ഞുതരാം.
-പറയൂ! -അതെ!
പക്ഷേ എൻ പുസ്തകത്താളുകളിൽ ഞാൻ കാത്തുവച്ച പൂ,
ആ പൂ ഞാൻ ഇറുത്തിരുന്നില്ലെങ്കിൽ,
എൻ്റെ ഓർമ്മയുടെ പൂച്ചെണ്ടിൽ ആ സുഗന്ധം എന്നെന്നും നിലനിന്നേനെ.
നിങ്ങൾ ഭാഗ്യം ചെയ്തവരാണ്
അവളെ നിങ്ങളുടെ മെൻ്റർ ആയി കിട്ടിയതിൽ.
ഞാനിപ്പോഴും ആ പ്രതീക്ഷയിലാണ് ജീവിക്കുന്നത്,
ഒരുപക്ഷേ ഒരു നാൾ, ആ കവയിത്രി
ഈ വിഡ്ഢിയെ ഇറുത്തെടുത്ത് എന്നെന്നും കൂടെ കൂട്ടിയെങ്കിൽ എന്ന്.
ഒരു നിമിഷം.
അങ്ങെന്താ ഉദ്ദേശിച്ചത്?
അതെ, ആ കവിതയിലെ പൂവ്
നന്ദിനിയല്ല, മറിച്ച് ഞാനാണ്.
ഇത് നന്ദിനി എനിക്കുവേണ്ടി എഴുതിയ കവിതയാണ്.
ഞാൻ അവിടെനിന്നു പോരുമ്പോൾ അവളെനിക്ക് ഒരുപാട് കവിതകൾ സമ്മാനമായി തന്നു.
അവയാണ് എൻ്റെ ആദ്യ ആൽബത്തിന് പ്രചോദനമായത്.
നിങ്ങൾ ഭാഗ്യം ചെയ്തവരാണ്.
ആശംസകൾ.
താനാകെ മാറിയ പോലുണ്ടല്ലോ.
എന്നെക്കാളധികം താനാണ് മാറിയത്.
തീർച്ചയായും.
ഒടുവിൽ ഞാൻ തന്നെ തോൽപ്പിച്ചല്ലോ.
തന്നെക്കാൾ മറ്റാരും ഈ വിജയം അർഹിക്കുന്നില്ല തമന്ന.
നന്ദി.
കഴിഞ്ഞ റൗണ്ടിൽ ഞാൻ ചെയ്തതിന് കഴിയുമെങ്കിൽ എന്നോട് ക്ഷമിക്കൂ.
ശ്രമിക്കാം.
പക്ഷേ ഏറ്റവും വലിയ വിജയം തൻ്റേതാണ്.
താൻ ഈ പാരമ്പര്യത്തെ ഒരു കുടുംബമാക്കി മാറ്റി.
പണ്ഡിറ്റ്‌ജി ജീവിച്ചിരുന്നെങ്കിൽ ഇതോർത്ത് അദ്ദേഹത്തിന് അഭിമാനം തോന്നിയേനെ.
നമ്മുടെ കാര്യമോ?
ഇവിടന്ന് നാമിനി എങ്ങോട്ടാണ്?
രാധേ.
ഞാൻ തന്നെ സ്നേഹിക്കുന്നു.
നമ്മൾ നമ്മുടേത് മാത്രമല്ല.
നാം നമ്മുടെ സംഗീതത്തിനുകൂടി അവകാശപ്പെട്ടവരാണ്.
അതിൽനിന്ന് എത്രത്തോളം നമുക്ക് ഓടിയൊളിക്കാൻ പറ്റും?
ഒരുപാട് ദൂരം ഞാൻ ഓടിയൊളിക്കാൻ നോക്കി,
ഒടുവിൽ ഇന്ന് ഞാൻ എന്നെത്തന്നെ കണ്ടെത്തി.
നിൻ്റെ കൂടെ നിന്നാൽ എനിക്ക് വീണ്ടും എന്നെ നഷ്ടപ്പെട്ടേക്കാം.
എനിക്ക് നിൻ്റെ അത്രയും മിടുക്കൊന്നുമില്ല തമന്ന.
അതുകൊണ്ട് ഞാൻ നിനക്കായി കാത്തിരിക്കും.
ഞാൻ കാത്തിരിക്കും.
എന്നെന്നും.
ബന്ദിഷ് ബാൻഡിറ്റ്സ് ഒരു ഡാൻസ് അർഹിക്കുന്നുണ്ട്.
-എനിക്ക് ഡാൻസ് ചെയ്യാൻ അറിയില്ല. -സാരമില്ല.
ഞാൻ പഠിപ്പിച്ചു തരാം.
ഉപശീർഷകം വിവർത്തനംചെയ്തത് ശ്യാം ടി. കെ.
ക്രിയേറ്റീവ് സൂപ്പർവൈസർ വിജേഷ് സി. കെ